Kalle Svensson

Karl-Oskar Svensson, med kallenavn Rio-Kalle, (født 11. november 1925, død 15. juli 2000), var en svensk fotballspiller og målvakt fra Helsingborg. Han spilte på elitenivå for Helsingborgs IF hele karrieren, med debut i Allsvenskan kun 18 år gammel den 4. juni 1944 hvor han slapp inn to mål. Han fikk tilsammen 349 kamper i Allsvenskan, fra debuten til våren  1959. Han fortsatte å spille for den lokale klubben Gunnarstorps IF, men gjorde comeback for Helsingborgs IF i juni 1961 og fram til hans siste kamp 21. oktober 1962. Når han ikke spilte fotball, arbeidet han som brannmann i hjembyen Helsingborg.

349 kamper er det tredje meste for en målvakt i Allsvenskan. Han innehar en litt mindre imponerende rekord som den keeper som har sluppet inn flest mål i Allsvenskan med 575 mål. Han vant aldri Allsvenskan med sin klubb; Helsingborgs IF ble nummer 2 to ganger, nummer 3 tre ganger, og nummer 4 tre ganger i løpet av karrieren. Klubben hans ble nummer 2 i 1948–49 på dårligere målforskjell og nummer 2 med ett poeng mindre i  1953–54. Han ble første målvakt som vant Guldbollen i 1952.

Hans karriere på  Sveriges herrelandslag i fotball er mer imponerende med 73 landskamper fra debuten 13. mai 1949 hjemme mot  til siste kamp 29. juni 1958 mot  i WM-finalen som endte med tap 2–5. Karl Svensson spilte i fire store turneringer; VM i fotball 1950, VM i fotball 1958, Sommer-OL 1948 og Sommer-OL 1952. Han fikk medalje i alle fire. Hans kallenavn Rio-Kalle, kommer av Rio de Janeiro og det vanlige svenske kallenavnet for Karl, Kalle, og var noe han fikk etter VM i fotball 1950 i Brasil, etter to heroiske kamper mot  og , begge spilt på Estádio do Pacaembu i São Paulo.

Karl Svensson har blitt beæret med en statue som er plassert utenfor Olympia-stadionet i Helsingborg.

 Meritter 
 VM i fotball 1958 – Sølv
 VM i fotball 1950 – Bronse
 Sommer-OL 1948 – Gull
 Sommer-OL 1952 – Bronse
 Guldbollen 1952

 Referanser 

 Kilder 



 Eksterne lenker 

  Kalle Svensson på Eu-Football.info
  Kalle Svensson på worldfootball.net

Kategori:Svenske fotballspillere
Kategori:Olympiske mestere for Sverige
Kategori:Olympiske bronsemedaljevinnere for Sverige
Kategori:Medaljevinnere under Sommer-OL 1948
Kategori:Deltakere for Sverige under Sommer-OL 1948
Kategori:Fotballspillere under Sommer-OL 1948
Kategori:Spillere i Fotball-VM 1950
Kategori:Medaljevinnere under Sommer-OL 1952
Kategori:Deltakere for Sverige under Sommer-OL 1952
Kategori:Fotballspillere under Sommer-OL 1952
Kategori:Spillere i Fotball-VM 1958
Kategori:Fotballspillere for Helsingborgs IF
Kategori:Personer fra Helsingborg
Kategori:Målvakter i fotball
Kategori:Olympiske medaljevinnere i fotball
Kategori:Brannkonstabler